Diari Oficial de la Generalitat Valenciana


Sumari del DOGV 8812, del 15-05-2020 (2020/3413)

RESOLUCIÓ de 9 d'abril de 2020, de la Direcció General del Sector Públic i Patrimoni, per la qual es declara acabat el procediment i s'arxiva l'expedient de declaració d'hereus abintestat de Fabiola Alonso Arnedo a favor de la Generalitat Valenciana. ABI 100/2015.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3413


Data del document
:   09-04-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 d'abril de 2020, de la Direcció General del Sector Públic i Patrimoni, per la qual es declara acabat el procediment i s'arxiva l'expedient de declaració d'hereus abintestat de Fabiola Alonso Arnedo a favor de la Generalitat Valenciana. ABI 100/2015. [2020/3413]  
Antecedents de fet  
Per mitjà d'un ofici de la Delegació Especial d'Economia i Hisenda de Barcelona, del Ministeri d'Hisenda i Administracions Públiques, de data 19 de febrer de 2015, es va remetre a aquesta administració la documentació relativa a la defunció i possible herència abintestat de Fabiola Alonso Arnedo, amb DNI \*\*\*0815\*\*, morta el 23 de setembre de 2012, a Terrassa, «per no haver pogut acreditar el veïnatge civil català de la causant i sí el veïnatge valencià, ja que va residir al municipi de Cullera des de l'11 de maig de 1990 al 30 de juny de 2004, i no consta que haguera efectuat manifestació en contrari inscrita en el Registre Civil», segons manifesta l'Administració general de l'Estat en el seu ofici.  
A la vista de la comunicació rebuda, i de conformitat amb el que s'estableix en l'article 71 de la Llei orgànica 1/2006 de 10 d'abril; l'article 43.3 de la Llei 14/2003 de 10 d'abril, de patrimoni de la Generalitat Valenciana; l'article 958 del Codi Civil, en relació amb l'article 791.3 de la Llei d'enjudiciament civil, segons la redacció donada per la Llei 15/2015, de 2 de juliol, de jurisdicció voluntària, i segons el que es disposa en el Decret 47/2013, de 5 d'abril, del Consell, que regulava el procediment per a la tramitació d'expedients d'herències intestades a favor de la Generalitat, en aquesta direcció general es va iniciar l'expedient de recerca prèvia per al reconeixement dels drets que, com a hereva abintestat de Fabiola Alonso Arnedo, pogueren correspondre a la Generalitat, i va dictar una resolució en data 17 de maig de 2016.  
  
Durant aquesta fase de recerca prèvia cal acreditar, atenent el que es disposa en el decret esmentat, la residència de la causant en qualsevol municipi de la Comunitat Valenciana, per mitjà del corresponent certificat d'empadronament. És a dir, hauria de provar-se que la finada havia residit de forma continuada en algun municipi de la Comunitat, o bé durant dos anys, sempre que constara declaració d'aquesta voluntat inscrita en el Registre Civil, o bé durant deu anys, sense necessitat que conste tal voluntat.  
Havent-se sol·licitat en el seu moment el corresponent certificat d'empadronament de Fabiola Alonso Arnedo s'ha pogut comprovar que la finada va estar empadronada del 15 de maig de 1986 a l'11 de maig de 1990 a Saragossa. Des del dia 11 de maig de 1990 a l'1 de maig de 1996 no es té constància exacta del seu empadronament (per fax de l'Ajuntament de Saragossa es diu que va estar empadronada a Cullera. L'Ajuntament de Cullera no en té constància. Se sol·licita a la Delegació Especial d'Economia i Hisenda de Barcelona del Ministeri d'Hisenda i Administracions Públiques, que acredite la seua informació i ens remeten de nou el fax de l'Ajuntament de Saragossa); de l'1 de maig de 1996 al 30 de juny de 2004 va estar empadronada a Cullera (València); del 30 de juny de 2004 al 30 de març de 2009 a Utebo (Saragossa); del 30 de març de 2009 al 22 de juny de 2010 a Saragossa; del 22 de juny de 2010 a l'11 de juliol de 2012 a València, i, finalment, de l'11 de juliol de 2012 al 23 de setembre de 2012 a Rubí (Barcelona), on va morir.  
  
Tenint en compte que, segons les dades facilitades pels diferents ajuntaments consultats, i en aplicació de l'article 14.5 del Codi Civil, la finada no ha estat empadronada durant dos anys continuats, i que consta aquesta declaració de voluntat inscrita en el Registre Civil o bé durant deu anys continuats, sense que conste tal declaració de voluntat inscrita, i que no es compleixen, doncs, els requisits necessaris perquè la Generalitat puga heretar en els termes previstos en la normativa aplicable, correspon donar per acabat el present procediment.   
  
  
Fonaments de dret  
A l'empara del que s'estableix en l'article 14. 5 Codi Civil, l'article 71 de l'Estatut d'Autonomia de la Comunitat Valenciana; en l'article 43 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de Jurisdicció voluntària, així com en l'exercici de les competències que em confereix la normativa aplicable, i basant-me en el que es disposa en la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Declarar acabat el procediment administratiu ABI100/2015, iniciat en el seu moment per a la declaració d'hereus abintestat a favor de la Generalitat respecte de la defunció de Fabiola Alonso Arnedo, per no haver-se acreditat el veïnatge civil valencià de la causant, una vegada emés l'informe de l'Advocacia General de la Generalitat Valenciana i havent seguit les seues recomanacions.  
  
Segon  
Publicar aquesta resolució en el Diari Oficial de la Generalitat Valenciana i en el web d'aquesta conselleria.  
  
Tercer  
Donar trasllat de la present resolució a la Delegació Especial d'Economia i Hisenda a Barcelona del Ministeri d'Hisenda.  
  
Quart  
Arxivarl'expedient administratiu pels motius exposats.  
  
  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, de procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciós administrativa, es podrà interposar un recurs d'alçada davant de la Secretaria Autonòmica de Model Econòmic i Finançament, en el termini d'un mes a comptar de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja estat resolt, podrà entendre's desestimat i s'hi podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa .  
Tot això sense perjudici que puga fer-se ús de qualsevol altre recurs o acció que s'estime procedent.  
  
València, 9 d'abril de 2020.- La directora general de Sector Públic i Patrimoni: Isabel Castelló García.